Desmi Team
తెలంగాణ పారిశ్రామిక విధానం భేష్‌
హైదరాబాద్‌: భారత్‌లో తన మొట్ట మొదటి ఉత్పత్తికేంద్రాన్ని డెస్మి ప్రారంభించింది. ఆదిభట్లలో జరిగిన ప్రత్యేక కార్యక్రమంలో ఐటిశాఖ కార్యదర్శి జయేష్‌రంజన్‌ ఈఉత్పత్తికేంద్రాన్ని ప్రారం భించారు. ఈ కేంద్రంలో ఆయిల్‌స్పిల్‌ రెస్పాన్స్‌ ఎక్విప్‌మెంట్‌, పంప్‌సాట్‌ తయారుచేస్తామని డెస్మీ ప్రతినిధులు వివరించారు. డెన్మార్క్‌కు చెందిన మెరైన్‌, ఆఫ్‌షోర్‌, పరిశ్రమలు ఆయిల్‌స్పిల్‌ ఉపకర ణాలు, రక్షణ ఇంధన రంగ యుటిలిటి విభాగాల్లో పంప్‌ సొల్యూషన్స్‌ ఉత్పత్తి అభివృద్ధిలతో కీలక పాత్ర పోషిస్తున్నట్లు కంపెనీ ప్రకటించింది. డెన్మార్క్‌ రాయబారి పీటర్‌టక్సోజెన్సన్‌, గ్రూప్‌సిఇఒ హెర్నిక్‌ సొరెన్‌సేన్‌, డెస్మిఇండియా ఎల్‌ఎల్‌పి ఛైర్మన్‌ జాన్‌ తారప్‌, ఎండి ఎవిఎస్‌మూర్తి ఇతర ప్రభుత్వ అధి కారుల సమక్షంలో ఈ సంస్థను ప్రారంభించారు. 2013లోనే డెస్మి లైజాన్‌ కార్యాలయంతో భారత్‌లో తన కార్యకలాపాలు ప్రారంభించిందని, దేశంలో కస్టమర్లకు అంకితభావంతో కూడిన ప్రత్యేక బృందం తన సేవలు అందించిందన్నారు. దేశంలోఈ వ్యాపా ర కార్యకలాపాల విస్తృతికి కల అవకాశాలను గుర్తిం చి భారత్‌లో తన ఉనికిని పటిష్టంచేసుకునే లక్ష్యం తో ప్రారంభించిన మూడేళ్లలోనే డెస్మి ఆదిభట్లలో మూడువేల చదరపుమీటర్ల అధునాతన ఉత్పత్తి కేంద్రం నెలకొల్పింది. ఈకేంద్రంలో మొదట ఆయి ల్‌స్పిల్‌ రెస్పాన్స్‌కోసం బూమ్‌లు తయారవుతు న్నాయి. ఏటా20వేల మీటర్లమేర బూమ్‌లు ఉత్పత్తి కాగలవని అంచనా. రబ్బర్‌బూమ్స్‌తోపాటు పియు బూమ్స్‌కూడా వీటిలో ఉంటాయి. గ్రూప్‌ సిఇఒ హెర్నిక్‌ సొరెన్‌సేన్‌ మాట్లాడుతూ భారత్‌ మాకెంతో ఆసక్తిదాయకమైన ఉజ్వల భవిష్యత్తు చూపించే మార్కెట్‌ అన్నారు.
మేకిన్‌ ఇండియా కార్యాచరణతో భవిష్యత్తులో మరింత విస్తరిస్తామన్నారు. అత్యంత నైపుణ్యం, ప్రతిభ కలిగిన సిబ్బందితో భారతీయ కస్టమర్లకు మరిన్ని ఉన్నత సేవలందిస్తామన్నారు. రోజురోజుకూ కస్టమర్‌బేస్‌ విస్తరిస్తోందని, భారత్‌లో డెస్మిఉనికిని మరింత విస్తరిస్తామని అన్నారు. భారత్‌ ఎండి ఎవిఎస్‌ మూర్తి మాట్లాడుతూ అధిక నాణ్యత కలిగిన స్థానికంగా తయారైన ఉత్పాదనలతో కస్ట మర్లకు అండగా నిలిచేందుకు అత్యున్నతస్థాయి విక్రయసేవలు కూడా అందిస్తామన్నారు. 2017 రెండో త్రైమాసికంనుంచి స్థానిక మార్కెట్‌కు అవసర మైన పంపులు, పంపింగ్‌ పరిష్కారాల తయారీకి గాను అసెంబ్లీ కేంద్రంతో సిద్ధం అవుతామన్నారు. తెలంగాణ రాష్ట్రప్రభుత్వం అత్యుత్తమ పారిశ్రామిక విధానం, దేశమంతటికీ కేంద్రస్థానంలో ఉంటూ అన్ని ప్రాంతాలతో చక్కగా అనుసంధానమై ఉన్నం దున ముఖ్యంగా ఫార్మాబ్‌గా ఉందని హైదరాబాద్‌ లో ఈకేంద్రం నెలకొల్పడం జరుగుతోందన్నారు. ప్రస్తుతంవివిధ ప్రాసెస్‌ కూలిం గ్‌ అవసరాలకుగాను ఫలు ఫార్మా సంస్థలకు సేవలందిస్తు న్నామని, కొత్తగా ఏర్పడిన తెలంగాణ రాష్ట్రంలో ఎంతో ప్రతిష్టాత్మకంగాచేపట్టిన మిషన్‌ భగీరథ నీటిసరఫరాప్రాజెక్టుకు సంబంధించి తెలంగాణ ప్రభు త్వంతో కలిసి పనిచేస్తామని అన్నారు. ప్రస్తుతం డెస్మి 17 దేశాల్లో 30 ప్రాంతాల్లో విస్తరించిందని, అనుబంద కంపెనీలు, పంపిణీదారుల విస్తృతనెట్‌వర్క్‌తో 100 కుపైగా దేశాలతో విక్రయిస్తున్నట్లు కంపెనీ ప్రకటిం చింది. డెస్మి ఆర్‌ఒ క్లీన్‌ఎ/ఎస్‌ ఉపకరణాలు అన్ని ప్రముఖ ఆయిల్‌స్పిల్‌రెస్పాన్స్‌కార్యకలాపాల్లో ఉన్నా యని, రబ్బర్‌బూమ్స్‌, పియు, పివిసి బూమ్స్‌, స్కిమ్మర్స్‌, స్టోరేజి ట్యాంకులు పవర్‌ప్యాక్‌లు, పంప ులు, డిస్పరెంట్‌ స్ప్రేసిస్టమ్స్‌, స్సెషలైజ్డ్‌ వెస్సల్స్‌, అనుబంధ ఉపకరణాలు వీటిలో ఉన్నాయన్నారు.